KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2024. szeptember 18-i ülésére)

TÁRGY:  
Beszámoló a közrend, közbiztonság helyzetéről
A Rendőrségről szóló 1994. évi XXXIV. törvény 8. § (4) bekezdése értelmében:

„A rendőrkapitány vagy kijelölt helyettese évente beszámol a rendőrkapitányság illetékességi területén működő települési önkormányzat képviselő-testületének a település közbiztonságának helyzetéről, a közbiztonság érdekében tett intézkedésekről és az azzal kapcsolatos feladatokról.” 

A fentieknek megfelelően a Bács-Kiskun Vármegyei Rendőr-főkapitányság irányítása alatt működő Kiskőrösi Rendőrkapitányság vezetője, dr. Tartott Zsolt r. alezredes elkészítette a határozat-tervezet mellékletét képező beszámolót.

A beszámoló tartalmazza a Kiskőrösi Rendőrkapitányság által a 2023. évben végzett munkát, beszámol a település 2023. évi közbiztonsági, ezen belül a közrendvédelmi, közlekedésrendészeti, valamint bűnügyi helyzetéről, a megtett intézkedéseikről, továbbá a 2024-as évben várható feladataikról. 

A fentiek alapján javaslom, hogy a Képviselő-testület a Kiskőrösi Rendőrkapitányság közbiztonság érdekében tett intézkedéseiről és az azzal kapcsolatos feladatairól szóló beszámolóját a határozat-tervezet mellékletében foglaltak szerint fogadja el. 

Kiskőrös, 2024. szeptember 10.
                                                                        Domonyi László s.k.,
                                                                                             

    polgármester 
HATÁROZAT-TERVEZET

A Képviselő-testület a Kiskőrösi Rendőrkapitányság Kiskőrös város közbiztonságának 2023. évi helyzetéről, a közbiztonság érdekében tett intézkedésekről és az azzal kapcsolatos feladatokról szóló beszámolóját a határozat-tervezet mellékletben foglaltak szerint elfogadja. 

